stanford-oval/wikipedia huggingface dataset:
סמסונג גלקסי טאב

| --- | --- |

סמסונג גלקסי טאב
סמסונג גלקסי טאב
 מידע כללי
 סוג:  מחשב לוח, מחשב מגע
 מפתח:  סמסונג
 יצרן:  סמסונג אלקטרוניקה 
 תאריך הפצה:  משתנה בהתאם לאזור
 מידע טכני
 מערכת הפעלה:  אנדרואיד 2.2.1, ניתן לשדרוג בכמה ארצות לאנדרואיד 2.3.3/2.3.4 (לא מתאים לאנדרואיד 3.0)
 מעבד:  1 GHz ARM Cortex A8 "Hummingbird"; 1.0 GHz
 נפח אחסון:  דגמים של 16 או 32 GB, ניתן להרחבה באמצעות כרטיס SD
 מסך:  7 אינץ', 600x1024 פיקסלים 170 ppi, ‏ יחס המסך - 10:6
 מידות
 אורך:  177.7 מ"מ
 גובה:  11.94 מ"מ
 משקל:  380 גרם
 galaxytab.samsungmobile.com
 
סמסונג גלקסי טאב (באנגלית: Samsung Galaxy Tab) הוא מחשב לוח מבוסס אנדרואיד המיוצר על ידי חברת סמסונג שהושק ב-2 בספטמבר 2010 בכנס IFA בברלין.
סמסונג גלקסי טאב כולל מסך 7 אינץ' ומעבד במהירות 1 ג'יגה הרץ. המכשיר מצויד גם בשתי מצלמות - מצלמה קדמית של 1.3 מגה פיקסל המיועדת לשיחות וידאו ומצלמה אחורית של 3 מגה-פיקסל. המכשיר כולל אפשרויות חיבור לרשתות WiFi, תמיכה בתקן בלוטות' 3.0, וגלישה סלולרית 3G. סמסונג גלאקסי טאב מתבסס על גרסה 2.2 של אנדרואיד, כולל גישה מלאה לשירותי גוגל המקוונים. הדפדפן המובנה מאפשר גלישה מלאה באינטרנט, כולל הרצת סרטים ואפליקציות מבוססי פלאש.
חומרה

מחשב הלוח מוקף במסגרת פלסטיק, מה שעושה אותו קל יותר ממחשבי לוח במסגרת מתכת, עם משקל של 380 גרם.
רזולוצית המסך 1024 × 600. זיכרון הבזק פנימי של 16 ג'יגה-בייט או 32 ג'יגה-בייט, עם אפשרות להוסיף כרטיס microSD עם עד 32 ג'יגה-בייט. המכשיר כולל מעבד 1.0 GHz, ‏512 מגה בייט של RAM ומעבד גרפי PowerVR SGX540.
המכשיר כולל שתי מצלמות: מצלמה אחורית עם 3.2 מגה-פיקסל לצילום תמונות ווידאו, ומצלמה קדמית עם 1.3 מגה-פיקסל, לשיחות וידאו. למצלמה הקדמית יש פוקוס אוטומטי שמתמקד כאשר לוחצים על הלחצן הווירטואלי. התמונה מצולמת כשמרפים מהלחצן. המצלמה כוללת אפשרות תפירת תמונות לעד 8 תמונות. מצבי המצלמה כוללים צילום יחיד, רצף צילומים, צילום חיוך וצילום עצמי. המצלמה כוללת בנוסף גם תיוג גאוגרפי אוטומטי של תמונות על ידי שימוש ב-GPS הפנימי של המכשיר.
תוכנה

מחשב לוח זה מגיע עם אנדרואיד 2.2 ששונה עם כמה רקעים ויישומים מותאמים אישית. על פי סמסונג, רוב יישומי אנדרואיד 2.2 שפותחו באמצעות הקווים המנחים של גוגל לאנדרואיד אמורים להיות מוצגים בצורה טובה על מכשירים בעלי מסך גדול יותר כמו סמסונג גלקסי טאב. המכשיר מכיל אפשרות של ריבוי משימות.

ניתן להקליד טקסט לגלקסי טאב על ידי Swype, הזזת האצבע בנתיב שעובר על אותיות במקלדת הווירטואלית, או על ידי הקלדה במקלדת וירטואלית רגילה.
דגמי המשך

בכנס CTIA שנערך בפלורידה סמסונג השיקה שני דגמים חדש של הגלקסי טאב. הם כוללים מסך גדול יותר, 10.1 אינץ' ו-8.9 אינץ' בתצוגת HD, מכילים את מעבד הליבה הכפולה NVIDIA Tegra 2, ומריצים את מערכת ההפעלה אנדרואיד 3.0.
דגמי המשך > סמסונג גלקסי טאב 10.1

סמסונג גלקסי טאב 10.1 הוא טאבלט מבית סמסונג אשר הושק במרץ 2011.
הטאבלט פועל על מערכת ההפעלה אנדרואיד 3.2 וכולל מסך בגודל 10.1 אינץ'. הטאבלט כולל מצלמה קדמית של 2 מ"פ ואחורית של 3 מ"פ (כולל פלאש).
המכשיר כולל אפשרות חיבור לרשתות WiFi, תמיכה בתקן בלוטות' 3.0 וגלישה ברשת סלולרית 3G או 4G (עדיין לא זמין בארץ).
הסמסונג גלקסי טאב 10.1 כולל תמיכה בטכנולוגיית פלאש.
חומרת הטאבלט כוללת:
מעבד Nvidia Tegra 2 במהירות 1Ghz.
זיכרון של 1 GB, דיסק קשיח עם 16GB או 32GB,
מסך PLS בגודל 10.1 אינץ' ברזולוציה של 1280x800.
מה שמייחד טאבלט זה הוא עוביו הדקיק, 8.6 מ"מ (לעומת 8.8 באייפד 2 של אפל), ומשקלו הקל (565 גרם בלבד).
דגמי המשך > סמסונג גלקסי טאב 2 10.1

טאבלט זה מהווה המשך של סמסונג גלקסי טאב 10.1. הוא פועל על מערכת ההפעלה אנדרואיד 4.0.3, אך ניתן לשדרגו לאנדרואיד 4.2.2 (העדכון הרשמי האחרון מטעם סמסונג, נכון לינואר 2014). הטאבלט תומך בחיבור אלחוטי לרשתות Wifi, בתקן שיתוף הקבצים בלוטות', וכן בגלישה ברשת הסלולרית 3G.
מאפיין מיוחד של הטאבלט הוא הרמקולים הגדולים בצדיו, המהווים יתרון עבורו.
דגמי המשך > סמסונג גלקסי טאב 3

טאבלט זה הוא גרסת ההמשך של גלקסי טאב הראשון והשני. הוא מריץ את מערכת ההפעלה אנדרואיד 4.2.2. מאפייניו החדשים של הטאבלט הם: השתקת/השהיית צלילים (מוזיקה) על ידי כיסוי המסך, שהות חכמה אשר יכולה להתאים את המסך לפי פניו של המשתמש ו-Group Play הנותן שיתוף של קבצים, שירים, סרטים ומשחקים בין מכשירי סמסונג.
מכירות

שבוע לאחר השקת הגלקסי טאב הודיעה סמסונג שנמכרו 600,000 יחידות. ב-4 בדצמבר דווח ש-1,000,000 יחידות נמכרו, חודשיים לאחר ההשקה. [51] בינואר 2011 הודיעה סמסונג שהיא מכרה 2 מיליון יחידות, אך מאוחר יותר הבהירה כי המספר התייחס למספר הפריטים שנשלחו לחנויות, ולא לאלו שנמכרו ללקוחות.
ראו גם

גלקסי טאב 2 10.1
הערות שוליים

↑  אבנר קשתן, סמסונג חשפה טאבלט מבוסס אנדרואיד, באתר כלכליסט, 25 באוגוסט 2010
↑  אבנר קשתן, סמסונג השיקה את Galaxy Tab, טאבלט מבוסס אנדרואיד, באתר כלכליסט, 2 בספטמבר 2010
↑  יוסי גורביץ, סמסונג הציגה שני טאבלטים חדשים שיתחרו באייפד, באתר כלכליסט, 23 במרץ 2011
↑  "Samsung: Galaxy Tab sales "robust," headed for 1 million sales before year end". zdnet.com. 29 בנובמבר 2010. {{cite web}}:  (עזרה)
↑  "Galaxy Tab Sells 1 Million Units". PCWorld. 4 בדצמבר 2010. {{cite web}}:  (עזרה)
| --- | --- |
בקרת זהויות :  NLI: 987007590512205171  BnF: cb165614620 (data)  GND: 7848665-8  LCCN: sh2011000622 
מכשיר Samsung Galaxy Tab 10.1
Samsung Galaxy Tab 3
עלי"ה

| --- | --- |
 מדינה:  ישראל 
 מנהיגים:  יורי שטרן, מיכאל נודלמן
 תקופת הפעילות:  1999–2009 (כ־10 שנים) 
 אפיון:  מפלגה הפונה לעולים מרוסיה,   נוטה לימין המדיני
 כנסות:  14 - 17
 אותיות:  נ (הבחירות לכנסת ה-18)
 שיא כוחה:  2 מנדטים
 נוצרה מתוך:  ישראל בעליה
 התמזגה לתוך:  ישראל ביתנו, האיחוד הלאומי,קדימה כיום עצמאית
 מיקום במפה הפוליטית:  מרכז-ימין
 אתר רשמי
 
עלי”ה - עמנו למען ישראל המתחדשת היא מפלגה וסיעה הפונה לעולים מרוסיה. המפלגה החלה את דרכה כסיעת פורשים ממפלגת ישראל בעליה, ובהמשך פעלה במסגרת ישראל ביתנו ומאוחר יותר במסגרת קדימה. כיום המפלגה עצמאית, אך לא מיוצגת בכנסת.
סיעת עלייה הוקמה במהלך בכנסת הארבע עשרה על ידי חברי הכנסת יורי שטרן ומיכאל נודלמן שפרשו ממפלגת ישראל בעלייה. לקראת הבחירות לכנסת החמש עשרה (1999) התמזגה המפלגה עם ישראל ביתנו בראשותו של אביגדור ליברמן ונציגיה נודלמן ושטרן התמודדו ונבחרו במסגרת רשימת ישראל ביתנו לכנסת ה-15 ו-ה-16 (2003; השניים נחשבו רשמית לנציגי עלי"ה). בעקבות הבחירות לרשויות המקומיות בישראל (2003) נכנסה עלי"ה לסכסוך משפטי ארוך עם ישראל בעלייה ויורי שטרן סביב האחריות לכספי מימון המפלגות שניתנו בבחירות אלו.
לקראת הבחירות לכנסת השבע עשרה (2006) עבר יורי שטרן למפלגת ישראל ביתנו ומיכאל נודלמן נפרד מישראל ביתנו ונבחר לכנסת ברשימת קדימה כנציג לא רשמי של עלי"ה.
לקראת הבחירות לכנסת השמונה עשרה (2009) התמודדה המפלגה, כשבראשה נודלמן, באופן עצמאי, קיבלה  2572 קולות (0.08%) ולא עברה את אחוז החסימה.
נציגי המפלגה בכנסת ומועמדיה בבחירות

| כנסת | חברי כנסת/מועמדים | הערות |
| --- | --- | --- |
| הכנסת ה-14 (1996) | 2 מנדטים: יורי שטרן, מיכאל נודלמן | הסיעה הוקמה ב-23 בפברואר 1999, כשחבריה פרשו מסיעת ישראל בעלייה. |
| הכנסת ה-15 (1999) במסגרת ישראל ביתנו | 2 מנדטים: יורי שטרן, מיכאל נודלמן |  רשימת מועמדים מלאה, הכוללת את כלל מועמדי הרשימה, ראו כאן.  ב-1 בפברואר 2000 התאחדה סיעת ישראל ביתנו עם האיחוד הלאומי בסיעה חדשה שנקראה האיחוד הלאומי-ישראל ביתנו. |
| הכנסת ה-16 (2003) במסגרת האיחוד הלאומי | 2 מנדטים: יורי שטרן, מיכאל נודלמן | רשימת מועמדים מלאה, הכוללת את כלל מועמדי האיחוד הלאומי, ראו כאן. |
| הכנסת ה-17 (2006) במסגרת קדימה | 1 מנדטים: מיכאל נודלמן | נודלמן נחשב באופן לא רשמי לנציג עלי"ה ברשימת קדימה. |
| מועמדי המפלגה לכנסת ה-18 (2009) | מיכאל נודלמן, ולרי שטרקס (לרשימת מועמדים מלאה ראו כאן) |  |
הערות שוליים

1 2  הפ (ת"א) 001500/04 מפלגת עלי"ה - עמנו למען ישראל המתחדשת נגד מדינת ישראל - משרד הפנים ואחרים
| רשימות שהתמודדו בבחירות לכנסת השמונה עשרה |
| --- | --- | --- |
| מיוצגות בכנסת ה-17 | קדימה • הליכוד-אח"י • ישראל ביתנו • העבודה • ש"ס • יהדות התורה • רע"מ-תע"ל • חד"ש • מרצ • בל"ד • מפלגת הגמלאים |  |
| לא מיוצגות בכנסת ה-17 | האיחוד הלאומי • הבית היהודי • התנועה הירוקה-מימד • עלה ירוק • הירוקים • ישראל חזקה • מפלגת צבר • כח להשפיע • דעם • ישראל המתחדשת • ניצולי השואה עם בוגרי עלה ירוק • לידר • צומת	• כוח הכסף • רע"ש - זכויות הגבר במשפחה • הישראלים • מפלגת אור • אחריות • ברית עולם • לב • לזוז • לוחמי חברה מאוחדים |  |
מפלגות בישראל • הכנסת • פוליטיקה של ישראל
ערך זה הוא קצרמרבנושא ישראל. אתם מוזמנים לתרום לוויקיפדיה ו.
סנט קיטס

| --- | --- |

 נתונים גאוגרפיים
 מיקום:  הים הקריבי 
 קואורדינטות:  17°19′11″N 62°44′50″W﻿ / ﻿17.319722°N 62.747222°W﻿ / 17.319722; -62.747222
 שטח:  168 קילומטר רבוע
 גובה מרבי:  הר ליאמויגה
 נתונים מדיניים
 מדינה:  סנט קיטס ונוויס 
 אוכלוסייה:  34,918 (2011)
 אזור זמן:  UTC-4
 עיר ראשית:  באסטר 
 על שם:  כריסטופורוס הקדוש 
  (למפת סנט קיטס ונוויס מוגדלת) באסטר צ'ארלסטאון קאיון ניוקאסל סנדי פוינט הים הקריביסנט קיטס(למפת סנט קיטס ונוויס רגילה) באסטר צ'ארלסטאון קאיון ניוקאסל סנדי פוינט הים הקריביסנט קיטס
 
סנט קיטס
סנט קיטס (באנגלית: Saint Kitts), הוא אי בים הקריבי המהווה את החלק הגדול במדינת האי הקטנה סנט קיטס ונוויס. כמו כן, מהווה האי מדינה במסגרת הפדרציה של סנט קיטס ונוויס. בעבר נקרא האי על שם כריסטופר הקדוש.
במשך עידן הקרח הקודם, כאשר פני הים היו נמוכים ב-60 מטרים מגובהם כיום, היו האיים סנט קיטס, נוויס וסנט יוסטטיוס אי אחד.
היסטוריה

פרק זה לוקה בחסר. אנא תרמו לוויקיפדיה ו.
גאוגרפיה

האי ממוקם כ-2,100 ק"מ דרומית-מזרחית למיאמי שבפלורידה. שטח האי כ-168 קמ"ר (29 ק"מ על 8 ק"מ). האי נמצא 10 ק"מ מהאי סנט יוסטטיוס ו-3 ק"מ צפונית לאי נוויס.
באי שלושה הרי געש: רכס הר מיזרי (Mount Misery Range) בצפון האי, רכס ורצ'יילדס (Verchilds Range) במרכז האי, ורכס אוליביס (Olivees Range) בדרום האי. הגבוה בהרי האי הוא הר הגעש הרדום ליאמויגה (המכונה גם הר מיזרי), שגובהו 1,156 מטרים.
אוכלוסייה

באי מתגוררים כ-35,000 תושבים, מרביתם ממוצא אפריקאי. השפה העיקרית המדוברת באי היא אנגלית. תושבי האי קוראים לעצמם קיטיטיאנים (Kittitians). שיעור האנאלפביתיות באי הוא 2%.
העיר באסטר, בירת סנט קיטס ונוויס נמצאת על האי. עיר זו היא העיר הגדולה ביותר באי ובמדינה כולה, ומתגוררים בה כ-15,500 תושבים (2005).
באי נמצאת אוניברסיטת רוס לווטרינריה, ואוניברסיטת וינדזור לרפואה.
ראו גם

הפארק הלאומי מצודת ברימסטון היל
עינפז ירוק

| עינפז ירוק |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: ארינמלאים
משפחה:: עינפזיים
סוג:: Chrysoperla
מין:: עינפז ירוק
שם מדעי
 Chrysoperla carnea ‏סטפנס, 1836

עינפז ירוק (שם מדעי: Chrysoperla carnea), הידוע גם כארינמל ירוק, הוא חרק ממשפחת עינפזיים המשתייך לסדרת ארינמלאים, בעלי גלגול מלא.
זהו המין השכיח ביותר בישראל, וקרוב מאוד למין עינפז רקום כנף. בוגרים וזחלים מצויים בכל ימות השנה בכל חלקי ישראל. בחורף מתקיימים הבוגרים באוכלוסיות קטנות במטעים ירוקי עד כגון אבוקדו, זיתים, חורשות אורנים וכן בשדות בור ובגינות נוי.
הבוגרים מופיעים באביב ובקיץ באוכלוסיות גדולות ממדים על גידולי שדה, כגון: אספסת, כותנה וירקות לא מרוססים. הם מעמידים שם דורות אחדים. להבשלת הביצים זקוקות הנקבות למזון חלבוני. הן מקבלות אותו מאכילת טל דבש ואבקת פרחים.
הביצים מוטלות בקבוצות, בדרך כלל ליד חלקי צמח הנגועים בריכוזי כנימות. הזחלים הבוקעים מסוגלים לסבול רעב ימים אחדים עד למציאת טרף. עד להשלמת גידולו עשוי זחל אחד להיזון מ־300–400 כנימות עלים או מעשרות זחלי עשים צעירים, לכן הזחלים משמשים גם בהדברה ביולוגית.
כל דרגות ההתפתחות נפגעות על ידי צרעות טפיליות.
עינניים

| עינניים |
| --- | --- |
 Chlorophthalmus agassizi
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דגי-לטאים
תת־סדרה:: Chlorophthalmoidei
משפחה:: עינניים
סוגים
 Chlorophthalmus  Parasudis
שם מדעי
 Chlorophthalmidae ‏ג'ורדן, 1923

עֵינָנִיִּים (שם מדעי: Chlorophthalmidae) היא משפחה של דגים ימיים מהסדרה דגי-לטאים. הם חיים על קרקעית הים ברחבי האוקיינוסים הפתוחים. במשפחה ישנם 18 מינים בשני סוגים.
דגים אלה מגיעים לאורך של עד 40 סנטימטר אצל המין Chlorophthalmus agassizi, אך רובם יותר קטנים והם בעלי גוף צר בעל סנפירים קטנים וראש מוארך המכיל עיניים ירוקות בעלות פלואורסצנציה וגדולות מאוד ביחס אליו, מה שנתן לדגים את שמם. צבעם שחור עד צהוב ולעיתים הם מנומרים בכתמים כהים. לחלק מהמינים פס זוהר בקצה ראשם.
דגים אלה שוכנים בעומק של 50 עד 1,000 מטרים מתחת פני הים בסמוך למדפים היבשתיים וחיים על הקרקעית מחפשים עליה מזון. הם ניזונים ממגוון של חסרי חוליות ובעיקר סרטנים כמו בני הסדרה Mysida. הם עצמם נטרפים בידי מיני בקלאים טורפים.
בדומה להרבה מיני דגים מסדרתם הם הרמאפרודיטים, מה שעוזר מאוד בסביבה בה ישנם סיכויים קטנים למצוא בני זוג מתאימים.
סוגים

עֵינַן (Chlorophthalmus) - בו 17 מינים
Parasudis - בו 2 מינים
ספקס

ערך זה עוסק בעיר בתוניסיה. אם התכוונתם למשמעות אחרת, ראו .
| --- | --- |

שדרה בעיר (Rue Hédi Chaker)
 מדינה:  תוניסיה תוניסיה
 מחוז:  מחוז ספקס
 תאריך ייסוד:  849
 שטח:  69.22 קמ"ר
 גובה:  24 מטרים
 אוכלוסייה:  ‏
  ‑ בעיר:  286,636 (1 בינואר 2023)
  ‑ צפיפות:  4,141 נפש לקמ"ר (1 בינואר 2023)
 קואורדינטות:  34°44′N 10°46′E﻿ / ﻿34.74°N 10.76°E﻿ / 34.74; 10.76 
 אזור זמן:  UTC +1
 http://www.commune-sfax.gov.tn/
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה סוסה קרתגו גאפסה לוב אלג'יריה הים התיכוןספקס(למפת תוניסיה רגילה) תוניס ג'רבה קירואן ביזרטה סוסה קרתגו גאפסה לוב אלג'יריה הים התיכוןספקס  he tabBackground:;tabBorder:#aaa;defaultTab:0;
ספֿקס (בערבית: صفاقس, תעתיק: צפֿאקס; בברברית: ⵙⵉⴼⴰⴽⵙ (סִיפַֿאכּס), בצרפתית: Sfax) היא העיר השנייה בגודלה בתוניסיה ובירת המחוז הקרוי על שמה במזרח המדינה. העיר, שנוסדה בשנת 849 על חורבות היישובים הרומיים טאפארארה וטאיאנא, שוכנת על שפת מפרץ גאבס (אנ') שבים התיכון כ־235 ק"מ דרום־מזרחית לבירה תוניס. יש בה את אחד הנמלים החשובים במדינה ומפעל תעשייתי לעיבוד פוספט.
בעת העתיקה התקיימה באזור העיר הקרתחדשתית תנאי (Thenae בלטינית, "תעינת" בפיניקית). במאה ה־12 נכבשה ספקס על ידי הנורמנים, ובמאה ה־16 כבשו אותה הספרדים.
בימי מלחמת העולם השנייה התבצרו הגרמנים בעיר, והיא הופצצה רבות על ידי מטוסי ארצות הברית, עד שהגרמנים פינוה והבריטים נכנסו לתוכה, בשנת 1943.
העיר מחולקת לשניים:
ספקס העתיקה ("הקסבה"), מאוכלסת על ידי התושבים הערבים
ספקס החדשה
מספקס יוצאת רכבת אל גאפסה, העשירה במכרות פוספטים, ורכבת אחרת מחברת אותה עם שאר ערי החוף. הנמל של ספקס הוא גדול ומשוכלל, ודרכו נשלחים מדי שנה מאות אלפי טונות של סחורות: פוספטים, שמני זית, תמרים, שקדים, ספוג, עשב חלפה, אריגי משי, צמר, כותנה וסחורות אחרות מתוצרת המקום.
דמוגרפיה

על פי אומדן רשמי מתאריך 1 בינואר 2023, אוכלוסיית העיר מונה 286,203 בני אדם, 80% מהם הם ערבים, והיתר אירופאים, בעיקר צרפתים. בספקס קיים גם יישוב יהודי. עם כיבוש העיר בידי גרמניה הנאצית במהלך מלחמת העולם השנייה הוקם בעיר גטו יהודי. איזידור שפרבר, רופא פולני שהתגורר בעיר הוכרז על ידי הגרמנים כראש היודנראט בעיר. העיר שוחררה על ידי בעלות הברית עם יתר ערי תוניסיה.
עם התפתחות משבר ההגירה באירופה, מהגרים רבים ממדינות אפריקה שמדרום לסהרה החלו להגיע לעיר ולסביבותיה וזאת בשל קרבתה לאי האיטלקי למפדוזה. ב 2024 האשימו גורמי סיוע את ממשלת תוניסיה בגירוש המוני ומעצרים שרירותיים של מהגרים אלה.
הערות שוליים

↑  Tunisia: Municipal Division (Governorates and Municipalities) - Population Statistics, Charts and Map, citypopulation.de
↑  "Tunisian group accuses authorities of mass expulsions of migrants from sub-Saharan Africa".
| --- | --- |
בקרת זהויות :  BnF: cb12251973r (data)  GND: 4282222-1  TDVİA: sefakus  VIAF: 137144648625996400750   WorldCat (עם VIAF): 137144648625996400750
פאהארי

| --- | --- |
 מדינות:  הודו
 אזורים:  מזרח אסיה
 דוברים:  29,000,000 (נכון ל־2001) 
 כתב:  אלפבית דוונאגרי 
 משפחה:  הודו-אירופית הודו-איראנית
 לאום:  הודו
 מוסד:  הדריקטריון ההינדי המרכזי
 ראו גם:  שפה • כתב • רשימת שפות
 
פאהארי (Pahari וגם Pahaari) היא שפה המדוברת בצפון הודו. אחת משתי השפות הרשמיות בהימאצ'ל פרדש, ומדוברת גם באוטר פרדש, פנג'אב, וכן בנפאל ופקיסטן. כוללת מגוון ניבים. הפירוש המילולי של המילה פאהאר בשפת פאהארי הוא "הר", להזכיר את מקום היווצרות השפה – הרי ההימלאיה, בהינדי ובשפות אחרות המדוברות בהודו פירוש המילה פאהארי הוא "שפת אנשי ההרים".
השפה מחולקת לשלושה ניבים עיקריים, המזרחי שבנפאל, המרכזי באוטר פרדש והמערבי בהימאצ'ל פרדש.
עינית (ציוד אופטי)

סוגים שונים של עיניות
עינית היא עדשה המצויה בסוגים מסוימים של מיקרוסקופים או טלסקופים. עינית מצויה במכשירים שבהם מתבוננים ישירות בעצם הנצפה, וזו העדשה האחרונה לפני העין. עינית מודרנית מורכבת ממספר עדשות המוצמדות יחד.
העינית תורמת הגדלה נוספת להמכשיר, ניתנת להזזה לאורך המכשיר לצורך מיקוד, מאפשרת תחום ראייה זוויתי מסוים ומרחק מסוים מהעין.
מכשיר אופטי יכול להיות מצויד בעיניות שונות הנתנות להחלפה בהתאם לנדרש. במכשירים מתקדמים, המשמשים למחקר, נהוג להחליף את העינית במצלמה (CCD) ולצפות בתוצאה על מסך מחשב במקום באופן ישיר, או בנוסף לצפייה ישירה.
מבחינה אופטית, פעולת העינית היא הגדלה של הדמות הממשית שיוצר האובייקטיב בתוך המכשיר, כפי שעושה עדשה מגדילה.
ראו גם

אובייקטיב
עדשה
עינית הצצה
סן פרנסיסקו דה קמפצ'ה

סן פרנסיסקו דה קמפצ'ה (בספרדית: San Francisco de Campeche), או בקיצור קמפצ'ה, היא עיר הבירה והעיר הגדולה ביותר של מדינת קמפצ'ה במקסיקו. העיר נמצאת בחוף מפרץ קמפצ'ה, בחצי האי יוקטן, במרחק של כ-1,100 קילומטרים ממקסיקו סיטי, בירת מקסיקו.
מערכת הביצורים והחומות בעיר מתקופת השלטון הקולוניאלי הספרדי זכתה להכרה כאתר מורשת עולמית של אונסק"ו ב-1999.
מבצר סן מיגל, חלק ממערכת הביצורים שהגנה על העיר מפני שודדי ים
היסטוריה

הספרדים הגיעו לאזור לראשונה ב-1517 ונחתו בקרבת הכפר הילידי א-קין-פץ' שהיה מיושב על ידי בני המאיה. סן פרנסיסקו דה קמפצ'ה נוסדה ב-4 באוקטובר 1540 על ידי הקונקיסטאדור הספרדי פרנסיסקו מונטחו בקרבת אותו כפר. בעיר נוסד נמל, והיא הפכה להיות אחת מערי הנמל החשובות ביותר של ספרד באזור.
בגלל שקמפצ'ה הייתה עיר נמל חשובה, היא סבלה מתקיפות חוזרות ונשנות של שודדי ים אנגלים והולנדים, בדומה למרבית ערי הנמל בחוף הים הקריבי. עקב כך מ-1686 נבנו בעיר מערכת ביצורים וחומות שנועדו להגן עליה מפני התקפות כאלו.
לאחר שמקסיקו קיבלה את עצמאותה בסביבות 1820, העיר והאזור היו חלק ממדינת יוקטן. ב-1863 הפכה קמפצ'ה למדינה בפני עצמה, וסן פרנסיסקו דה קמפצ'ה הפכה לבירתה.
כלכלה

הכלכלה המקומית מתבססת בעיקר על מסחר, תעשייה ותיירות.
חינוך

בעיר פועלות מספר אוניברסיטאות, בהן האוניברסיטה האוטונומית של קמפצ'ה.
תחבורה

את סן פרנסיסקו דה קמפצ'ה משרת נמל התעופה הבינלאומי אינחניירו אלברטו אקוניה אונגאי, הידוע גם בתור נמל התעופה הבינלאומי קמפצ'ה, הנמצא במרחק של כ-9 קילומטרים מהעיר.
ערים תאומות

גואטמלה קצאלטננגו, גואטמלה
קנדה הליפקס, קנדה
קולומביה קרטחנה, קולומביה
ארצות הברית לארדו, טקסס, ארצות הברית
מקסיקו וראקרוס, וראקרוס, מקסיקו
הערות שוליים

↑  העיר ההיסטורית המבוצרת של קמפצ'ה באתר אונסק"ו (באנגלית)
| --- | --- |
בקרת זהויות :  NLI: 987007557209505171  LCCN: n81042173  MusicBrainz: a9c1e5af-a063-4145-b128-dce5418efcbe  SUDOC: 142964166  VIAF: 150104981   WorldCat (עם VIAF): 150104981
ספר (מקצוע)

.
.
תספורת לילד
חפיפת שיער לפני/אחרי תספורת
"עמוד ספרים" בפתח מספרה בארצות הברית. הפסים באדום-לבן מסמלים את הדם והתחבושות שהיו בעבר חלק מעיסוקו של הגלב
מספרה אתיופית ישראל
סַפָּר הוא בעל מקצוע העוסק בטיפול בשיער ובעיצוב תסרוקת.
בית העסק של הספר נקרא מספרה.
בעבר הספרים הציעו מספר תספורות פשוטות בלבד, אולם כיום ישנם ספרים הנקראים מעצבי שיער המציעים מגוון תספורות תסרוקות ועיצובים ברוח האופנה, לעיתים נספח למספרתם השם "סלון", אך מילה זו מיוחסת יותר למקום המיועד לנשים.
היסטוריה

בעבר כלל מקצוע הספרות גם גילוח וטיפוח זקן ושפם.
גַּלָּבִים (ספרים העוסקים בגילוח) עסקו בעבר בין היתר בפעולות רפואיות כגון טיפולי שיניים שלרוב מוצו בעקירות. הקזת דם ומילה היו חלק מקובל ובלתי נפרד מעבודת הגלב, הגלב (ספר) התמחה בפעולות הקשורות בטראומטולוגיה שכן כיסא טיפולים מותאם, ואגן רחצה בנוסף ללהב חד ונקי היו בהישג ידו של הספר. לאחר ניתוח מוצלח היה הספר תולה את התחבושות הלבנות המגואלות בדם על מקל מחוץ לחנותו כסמל מסחרי למשלח ידו. כיום זהו המקור למקל האדום-לבן המוצב מחוץ למספרות. באזורים מסוימים במדינות העולם השלישי קיימים הגלבים.[דרושה הבהרה] בשכונות חרדיות, ספרים עוסקים בסלסול פאות הגברים, ומספרות מיושנות בשווקים.[דרושה הבהרה]
כלי עבודה

את הספר משמשים כלי עבודה אחדים:
מספריים
כיסא ספרים – כיסא שעליו יושב הלקוח, ומאפשר לספר סיבוב והטיה שלו בהתאם לצורך.
מכונת תספורת – מכונה חשמלית המשמשת לגזירת השיער
תער
מברשת גילוח – משמשת למריחת קצף גילוח
מסרק
מברשת שיער
מייבש שיער
חלוק תספורת
ראו גם

"עמוד ספרים"
החלקת שיער
חפיפת שיער
צביעת שיער
תסרוקת
קארה (תספורת)
הערות שוליים

↑  ארנולד ואן דה לארשם,על הסכין: תולדות הכירורגיה ב־28 ניתוחים יוצאי דופן,תכלת הוצאה לאור,2021,עמוד: 80
ייבוש שיער במספרה בישראל, שנות ה-60
עובד מחפוד

אין תמונה חופשית
עובד מחפוד (1971 – 7 בפברואר 2009) היה סוכן שחקנים ודוגמנים ובעל סוכנות כישרונות.
חייו

מחפוד גדל בשכונת טוברוק בנתניה, בן זקונים לעולים מתימן. למד בבית ספר דתי. אביו לקה בהלם קרב במלחמת יום כיפור ואחיו נפצע קשה בלבנון. מספר שנים חי בווינה ולמד תיאטרון, שרת שנתיים בצה"ל.
מחפוד החל את דרכו כסוכן כישרונות בשנות ה-90 וייצג כ-250 שחקנים ושחקניות מובילים, ובהם נטלי עטיה, אילנה אביטל, דליה שימקו, ליאון רוזנברג, מיטל דוהן, קרין מגריזו, קארין אופיר, אסי עזר, שירי מימון, אפרת בוימולד, אליענה בקייר, מיכל טראוריג, מיכל אמדורסקי, איגי וקסמן, דקלה קידר, ודני דויטש.
במהלך השנים חווה מספר נפילות עסקיות, כאשר השקיע את כספו במחזמר "לאהוב את רונה" ונקלע לחובות כבדים. כדי לשוב לפעילות מכר את חלקו בעסק למלהקת עטרה צחור-דיין. בשנת 2005 קנה בחזרה את חלקו ומיתג עצמו מחדש בשם "עובד מחפוד אינטרנשיונל 2005", אך גם ניסיון זה לא צלח.
אף על פי שהיה ידוע ביחסו האישי לשחקנים, עזבו אותו במהלך השנים רוב כוכביו הגדולים, וכל עזיבה כזו לוותה ברעש תקשורתי גדול. בשנת 2006 נקלע לעימות עם הבמאי מנחם גולן, והשניים הגישו תביעות הדדיות לבית המשפט.
ב-7 בפברואר 2009 בלילה נמצא מחפוד מת סמוך לביתו שבנתניה, לאחר שנפל מדירתו שבקומה הרביעית.
פרסים

איש השנה של העיתון "מעריב"
איש השנה של העיתון "ידיעות אחרונות"
הערות שוליים

↑  קרן נתנזון, עובד מחפוד תובע את מנחם גולן, באתר ynet, 26 ביולי 2006
סטנלה ארוכת-חרטום

| סטנלה ארוכת-חרטום |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: סטנלה
מין:: סטנלה ארוכת-חרטום
שם מדעי
 Stenella longirostris ‏גריי, 1828
תחום תפוצה


סטנלה ארוכת-חרטום בהוואי
סטנלה ארוכת-חרטום מאיצה במהירות
סטנלות ארוכות-חרטום באטול מידווי
סטנלה ארוכת-חרטום (שם מדעי: Stenella longirostris) היא מין קטן ממדים ממשפחת הדולפיניים, המצוי באזורים טרופיים המפורסם במיצגים האקרובטיים שלו, שבהם הוא מסתחרר בעודו באוויר.
טקסונומיה

המין תואר לראשונה על ידי הזואולוג הבריטי ג'ון גריי ב-1828. ישנם ארבעה תת-מינים מוכרים:
S. l. orientalis, בחלקו המזרחי של האוקיינוס השקט הטרופי.
S. l. centroamericana, מצוי גם כן בחלק המזרחי של האוקיינוס השקט הטרופי.
S. l. longirostris, תחום תפוצתו כולל את האזורים הטרופיים של האוקיינוס האטלנטי, האוקיינוס השקט והאוקיינוס ההודי.
S. l. roseiventris, נפוץ באזורים רדודים בדרום-מזרח אסיה, ובפרט במפרץ תאילנד וים אראפורה, אינדונזיה, מלזיה וצפון אוסטרליה
עם זאת קיים מגוון גדול יותר מארבעת תת-מינים אלו. קיימים בני כילאיים המתאפיינים בגחון לבן החיים במזרח האוקיינוס השקט. תת-קבוצות פחות בולטות חיות באוקיינוסים אחרים.
ייתכן והאוכלוסיות החיות במפרץ הפרסי ובמפרץ אילת שייכות לתת-מין שטרם תועד
מקור שמן המדעי מלטינית ומצביע על חרטומן הארוך.
תיאור

סטנלה ארוכת-חרטום היא בעלת גוף ארוך ורזה. אורך גופם של בוגרים נע בין 129 לבין 235 ס"מ, ומסת גופם 23–80 ק"ג. חרטומו של מין זה הוא יחסית ארוך וצר. לו סנפיר גבי דמוי משולש.
לסטנלה ארוכת-החרטום יש תבנית תלת צבעית המורכבת מצבע אפור כהה בגב, גוון בהיר יותר בצדם, וצבע לבן או אפור בהיר מאוד בבטנם. פס כהה יותר מצוי מעיניהם ועד לסנפיריהם, ומעליו קו דק בהיר. עם זאת קיימים הבדלים בצורה ובצבעי הגוף בין פרטים שונים. סטנלות ממזרח האוקיינוס השקט הן לרוב בעלות גולגולת קטנה יותר וחרטום קצר יותר. זכרים גדולים מחלק מתת המינים יכולים להיות בעלי סנפירים גביים גדולים אשר זקופים ומשופעים קדימה.
בדרום מזרח אסיה מצויות סטנלות ארוכות-חרטום גמדיות. בתת-מין זה התבנית התלת צבעית מוסתרת על ידי צבע כהה בגב.
אקולוגיה

תחום תפוצתה של הסטנלה ארוכת-החרטום כולל אזורים טרופיים וסובטרופיים כמעט בכל האזורים שבין 40° צפון ל-40° דרום. הן חיות לרוב במים הסמוכים לחופים, איים וגדות. באזור מזרח האוקיינוס השקט הן חיות גם מאות קילומטרים מהחופים, באזורים שבהם יש השתנות נמוכה יחסית של טמפרטורה (תרמוקלינה).
סטנלה ארוכת-חרטום ניזונה בעיקר מדגים קטנים החיים באזור מזופלגי (200 עד 1000 מטר מפני הים), דיונונים וחסילונים. הן עשויות לצלול עד ל-200 עד 300 מטר להשגת מזונן.
אויביהן הטבעיים הם כרישים והן ניצודות גם על ידי קטלן, עבשן קטלני ונתב. כמו כן הם חשופות לטפילים שונים, הן חיצוניים כדוגמת זיפרגליים ודבקיים (Echeneidae), והן פנימיים כדוגמת תולעים נימיות, עלקות, שרשורים ותולעים קוצניות ראש.